
ህዳር 2018 ዓ.ም
አሶሳ                                             
                  
መግቢያ፤
በሁሉም የመንግስት መስሪያ ቤት አንድ አይነት የለውጥ መሳሪያ እንዲተገበር ማድረግ ተገቢ ባለመሆኑ ለመስሪያ ቤቱ የስራ ባህሪ የሚስማማ የለውጥ መሳሪያን በስራ ላይ ማዋል እና ዝግጁነቱን ማረጋገጥ በማስፈለጉ፣
የመንግስት መስሪያ ቤት ሃላፊ በቁርጠኝነት ለውጡን ማስተግበር እንዲችል እና ሪፎርም ሳይቆራረጥ በቀጣይነት እንዲከናወን ማድረግ በማስፈለጉ፣ 
በመንግስት መስሪያ ቤት የለውጥ ስራን ተግባራዊ በማድረግ ዜጎች በመንግስት አገልግሎት እርካታ ማግኘት አንዲችሉ አዳዲስ አሰራሮችን ተግባራዊ በማድረግ፣ የለውጥ አመራር ሁኔታን፣ ግብዓትን፣ ፋይናንስን፣ ከአጋር አካላት ጋር ያለውን ግንኙነት እና የተገልጋይ እርካታን በማጥናት የመንግስት መስሪያ ቤቶችን ዝግጁነትን ማረጋገጥ እና ለውጡን ማስተግበር በማስፈለጉ፣
በለውጥ ትግበራ ውጤታማ የሆኑት የመንግስት መስሪያ ቤቶች ማበረታቻና ጥቅማጥቅሞች የሚያገኙበትን ሁኔታ ማመቻቸት እና በራስ ተነሳሽነት እና ስሜት ወደ ሪፎርም ትግበራ እንዲገቡ ለማስቻል፣ 
በክልሉ መንግሥት ሠራተኞች አዋጅ ቁጥር 208/2017 አንቀጽ 40 ንዑስ አንቀጽ 5 መሰረት ይህን የመንግስት መስሪያ ቤት የሪፎርም ትግበራ ዝግጁነት መመሪያ ቁጥር 08/2018 አውጥቷል።  











ክፍል አንድ
ጠቅላላ ድንጋጌዎች

1. አጭር ርዕስ
ይህ መመሪያ ’’ የመንግስት መስሪያ ቤት የሪፎርም ትግበራ ዝግጁነት መመሪያ ቁጥር 08/2018" ተብሎ ሊጠቀስ ይችላል፡፡
2.  ትርጓሜ
   የቃሉ አግባብ ሌላ ትርጉም የሚያሰጠው ካልሆነ በስተቀር በዚህ መመሪያ  ውስጥ፡-
1. “አዋጅ” ማለት የክልል መንግሥት ሠራተኞች አዋጅ ቁጥር 208/2017 ሲሆን በአዋጁ የተሰጡ ትርጓሜዎች ለዚህ መመሪያ ያገለግላል፡፡
2. “ለውጥ” ማለት አንድ አሰራር ቀደም ሲል ከነበረበት ወደ አዲስ ሁኔታ መቀየር ነው፡፡
3. "ሪፎርም" ማለት ከነበረው አመለካከት እና የአሰራር ዘይቤ ለመውጣት ሳይንሳዊ እሳቤን እና አዲስ የለውጥ መሣሪያን በመጠቀም ወደ ተሻሻለ ወይም አዲስ ሁለንተናዊ አስተሳሰብ፣ አሠራር እና ተግባር የመሻጋገር ሂደት ነው፡፡ 
4. "ቁልፍ የአፈጻጸም አመላካች" ማለት የመንግስት መስሪያ ቤት ከነበረበት የአሰራር ዘይቤ በመቀየር የተሻለ ውጤትና አሰራር ያስመዘገበበትና ወደ አንድ የተወሰነ ግብ ወይም ዓላማ ለመድረስ መሻሻልን ለመከታተል የሚያገለግል መለኪያ ነው፡፡ 
5. "የለውጥ ኃይል" ማለት ከአመራር እስከ ፈጻሚ ግለሰብ እውቀቱን፤ ክህሎቱንና ልምዱን ከመልካም የስራ ስነ ምግባር ጋር አቀናጅቶ ተግባሩን በመፈጸም ለሌሎች አመራሮች እና ሠራተኞች አርዓያ የሚሆኑ ብቃት ያላቸው አመራር ወይም ሠራተኛ ማለት ነው፡፡
6. “አገልግሎት” ማለት የዜጎችን  ወይም የተገልጋዮችን ፍላጎት ለማሟላት  ለመንግሥት  መስሪያ  ቤቶች  በአዋጅ ወይም በመስተዳደር ምክር ቤት በመቋቋሚያ ደንብ ተደንግጎ የሚሰጥ ተግባርና ኃላፊነት ነው፡፡
3. የጾታ አገላለጽ
በዚህ መመሪያ ላይ በወንድ ጾታ የተገለጸው ሴትንም ያካትታል፡፡
4. የተፈጻሚነት ወሰን
ይህ መመሪያ በመንግሥት መሥሪያ ቤቶች እና ሠራተኞች ላይ ተፈጻሚ ይሆናል፡፡

5. የመመሪያው ዓላማ 
1. የመንግስት መስሪያ ቤትን የዝግጁነት ደረጃና ስለሪፎርም አስፈላጊነት ያለውን ግንዛቤ፣ ለውጥን ተቀብሎ የመተግበር ፍላጎትና ተነሳሽነት፣ ለለውጥ ትግበራ የተመደበ ፋይናንስና በጀት፣ ግብዓት፣ የሰው ኃይል፣ እና የመሳሰሉትን መሟላታቸውን ለማረጋገጥ፣ 
   2. የሪፎርም ስራ በተቀመጠው መለኪያ መስፈርት መሰረት መከናወኑን፣ በሪፎርም ሥራ ዙሪያ 
      የሚደረገውን ክትትል፣ ግምገማ እና ምዘና ሥርዓት ወጥነት እንዲኖረው ማድረግ፤ 
  3. በሪፎርም ሥራ የስኬት ደረጃ እና ውጤት መሰረት የመንግስት መስሪያ ቤትን አፈጻጸም 
     በመለካት እውቅና በመስጠት ለውጡን ማስቀጠል ነው፡፡
6. [bookmark: _Toc100139222]መርሆዎች
1. ዝግጁነት በማረጋገጥ ለዉጥን መተግበር፣
2. በለውጥ ሂደት ውስጥ ብዝሃነትን፣ አካታችነትን እና አሳታፊነትን ማረጋገጥ፤ 
	ክፍል ሁለት
የትግበራ ሂደት ዝግጁነት ማረጋገጥ እና ለዉጥን መተግበር
7. [bookmark: _Toc142039795]ተቋማዊ የለውጥ ዝግጁነትን ማረጋገጥ
    የመንግስት መስሪያ ቤት የለውጥ ዝግጁነት ደረጃና ፍላጎት ለመለካት፣ በለውጥ ላይ ያለ ግንዛቤን፣   
    ተቀብሎ የመተግበር ፍላጎትና ተነሳሽነትን፣ የተመደበ ፋይናንስ እና በጀትን፣ ግብዓትን፣ የሰው 
    ኃይልን፣ የባለድርሻ አካላት ተሳትፎን እና መረጃን ለይቶ በማወቅ እና በማሰባሰብ ሊረጋገጥ 
    ይገባል።
8. የመንግስት መስሪያ ቤት አመራር ለለውጥ ያለዉን ዝግጁነት ማረጋገጥ 
በዚህ መመሪያ በአባሪ አንድ ሰንጠረዥ እንድ በተገለፀው መሰረት፡-
1. ስለሪፎርም ትግበራ ያለውን ግንዛቤ በዳሰሳ ጥናት መለየት፣
2. ሪፎርሙን ለመምራት ያለውን ቁርጠኝነት በዳሰሳ ጥናት መለየት፣
3. ለተቋሙ ድጋፍ እና ክትትል ለማድረግ ያለበት የአፈፃፀም ሁኔታን ማረጋገጥ፣  
4. በሪፎርሙ ትግበራ ዝግጁነት ላይ ያለው ተግባቦት እና ውሳኔ ሰጪነት ሚና ማሳደግ፣ 
5. በስኬታማነት የሚገለፅ የለውጥ አጀንዳ መቅረፅ እና ተግባራዊ ማድረግ፣
6. ችግርን ወደ መልካም አጋጣሚ የመቀየር እና ውጤት የማስመዝገብ ተግባር መሰራት አለበት፡፡

9. የለውጥ ኃይልን ማዘጋጀት እና ማበራከት 
የመንግስት መስሪያ ቤት የለውጥ ሀይልን ለማዘጋጀት እና ለማበራከት በዚህ መመሪያ በአባሪ አንድ ሰንጠረዥ  በተገለፀው መሰረት፡-
1. የለውጥ ኃይል ያለውን ግንዛቤ መለየት፣
2. የለውጥ ኃይል ለውጥን ለመተግበር ያለው እውቀት፣ ክህሎት እና ልምድ መለካት እና ተለይተው መቀመጣቸዉን ማረጋገጥ፣ 
3. የለውጥ ኃይል ለውጡን ለመተግበር ያለውን ዝግጁነት ማረጋጥ፣
4. የለውጥ ኃይል ለውጡን አምኖ የመቀበል ሁኔታ ለይቶና ተንትኖ ማስቀመጥ፣,
5. የለውጥ ኃይል ለውጡን ለመተገግበር ያለውን ቁርጠኝነት መለየት አለበት፡፡
10.  ፋይናንስ እና ግብዓት
     የመንግስት መስሪያ ቤት ለውጡን ለመተግበር የፋይናንስ ምንጭና አቅም፣ የተለየ ግብዓት   
     እና ዝግጁ ሆኖ መገኘት አለበት፡፡ 
11.  ተቋማዊ አሰራር እና አደረጃጀት
     የመንግስት መስሪያ ቤት ለውጥን ለመተግበር የሚያስፈልግ ህግ፣ አደረጃጀት እና አሰራር 
     ምቹ መሆኑን ማረጋገጥ አለበት፡፡
12.  የዲጂታል ቴክኖሎጂ ስርዓት
    የመንግስት መስሪያ ቤት የተሟላ አይሲቲ መሰረተ ልማት፣ የበለፀጉ ሶፍት ዌሮች እና   
    በአይሲቲ ላይ በቂ ዕውቀት እና ልምድ ያለው የሰው ኃይል መኖሩን ማረጋገጥ አለበት፡፡
13.  የቁልፍ ባለድርሻ አካላት ሚና
     የመንግስት መስሪያ ቤት የባለ ድርሻ አካል ለለውጡ ስኬት ያለውን ፍላጎት፣ ተነሳሽነትን እና 
     አስተዋፅኦን መለየት እና ማረጋገጥ አለበት፡፡
14.  ተቋማዊ የለውጥ ዝግጁነት ዳሰሳ ጥናት 
በሚከተሉት መሰረታዊ ጉዳዮች ላይ ትኩረት ማደረግ አለበት፡፡
1. የግብዓት ቢሮና የቢሮ መገልገያ መሳሪያዎች፣ ቁሳቁስ እና ሌሎችም ስለመሟላቱ፤
2. የመንግስት መስሪያ ቤት አደረጃጀት ለሪፎርሙ ምቹና ዝግጁ ስለመሆኑ፤
3. የቴክኖሎጂ ድጋፍ የኢንተርኔት ተደራሽነት ስለመፈጠሩ፤
4. ተቋማዊ አሰራር ስለመዘርጋቱ፤
5. በቂ የሰው ኃይል ስለመሟላቱ፤
15. የተቋም ዝግጁነት ዳሰሳ ጥናት 
የመንግስት መስሪያ ቤት ዝግጁነት ዳሰሳ ጥናት ሲያካሄድ ከዚህ በታች የተመለከቱ ጉዳዬችን ማካተት አለበት፡፡ 
1. የለውጥ ፕሮጀክት ዝግጁነት ግብን በመለየት፣ በመረዳት፣ ለለውጡ ዝግጁ የሚሆኑ ክፍሎችን  
ማለየት 
2. የጥናት ቡድን በማደራጀት ለጥናቱ የሚያስፈልግ መሳሪያ፣ ቅፅ እና ቁልፍ የለውጥ መሳሪያ 
  ማለየት 
3. የመስሪያ ቤቱን ሰራተኛ፣ የስራ ቡድን እና አመራር የጽሑፍና ቃለ-መጠይቅ በማደረግ የመጀመሪያውን የመነሻ ተቋማዊ ዝግጁነት ዳሰሳ ጥናት ማካሄድ
4.  የለውጥ ዝግጁነትን ለማሻሻል ተጽእኖ ከሚያደርጉ ባለድርሻ አካላት ጋር ውይይትና ግምገማ ማካሄድ፣ እና በውይይቱ በተገኘው ግብረ-መልስ መሠረት ማስተካከያ በማድረግ ዝግጁነትን ማጠናከር፤ 

                             ልዩ ልዩ ድንጋጌዎች
16.  የቅሬታ አቀራረብና አፈታት ስርዓት
1. ማንኛውም በዚህ መመሪያ መሠረት በሚከናወን የተቋማት ምዝገባ፣መረጣ እና ውድድር አፈፃጸም ላይ ቅሬታ ያላው ተቋም ለአስተግባሪው ተቋም በጽሁፍ ውሳኔውን ካወቀበት ቀን ጀምሮ ባሉት አምስት ተከታታይ የስራ ቀናት ውስጥ ቅሬታውን በማቅረብ ውሳኔ የማግኘት መብቱ የተጠበቀ ነው፡፡
2. አስተግባሪው ተቋም ቅሬታው በጽሁፍ ከቀረበለት ጊዜ ጀምሮ በአምስት ተከታታይ የስራ ቀናት ውስጥ ቅሬታውን መርምሮ የውሳኔ ሃሳቡን ለመስሪያ ቤቱ የበላይ ሃላፊ ያቀርባል፡፡
17.  ተፈጻሚነት ስለማይኖራቸው ህጎች
ከዚህ መመሪያ ጋር የሚቃረን ማንኛውም መመሪያ ወይም ልማዳዊ አሰራር በዚህ መመሪያ ውስጥ በተመለከቱ ጉዳዮች ላይ ተፈጻሚነት አይኖረውም፡፡
18.  መመሪያውን ስለማሻሻል
 ቢሮዉ በማንኛውም ጊዜ ይህን መመሪያ ሊያሻሽል ይችላል፡፡
19. መመሪያው የሚጸናበት ጊዜ
         ህዳር 1 ቀን 2018 ዓ.ም ጀምሮ የፀና ይሆናል፡፡                     

                            አቶ ጌታሁን አብዲሳ ሌንጫ
                               ቢሮ ኃላፊ

